Dokument ta’ ħidma tal-persunal tal-Kummissjoni - Dokument anċillari għal proposta mill-Kummissjoni lill-Parlament Ewropew u lill-Kunsill għal Regolament biex jitnaqqsu l-emissjonijiet ta’ CO2 mill-karozzi tal-passiġġieri - Sommarju Eżekuttiv tal-Valutazzjoni ta’ l-Impatt {COM(2007)856 final} {SEC(2007)1723} /* SEK/2007/1724 finali */





[pic] | KUMMISSJONI TAL-KOMUNITAJIET EWROPEJ | Brussel 19.12.2007 SEG(2007) 1724 DOKUMENT TA’ ĦIDMA TAL-PERSUNAL TAL-KUMMISSJONI Dokument anċillari għal PROPOSTA MILL-KUMMISSJONI LILL-PARLAMENT EWROPEW U LILL-KUNSILL għal Regolament biex jitnaqqsu l-emissjonijiet ta’ CO 2 mill-karozzi tal-passiġġieri Sommarju Eżekuttiv tal-Valutazzjoni ta’ l-Impatt {COM(2007)856 final}{SEC(2007)1723} 1. ID-DEFINIZZJONI TAL-PROBLEMA Il- problema fundemantali li ġiet identifikata mill-Komunikazzjonijiet dwar l-istrateġija Komunitarja għat-tnaqqis ta’ l-emissjonijiet ta’ CO2 mill-karozzi tal-passiġġeri u CARS21[1] hija li l-politiki tat-tnaqqis ta’ l-emissjonijiet ta’ CO2 u tat-titjib ta’ l-effiċjenza tal-fjuwil tal-karozzi l-ġodda mibjugħa fil-Komunità ma wasslux għall-progress meħtieġ biex tintlaħaq il-mira dejjiema ta’ l-UE li l-medja ta' l-emissjonijiet mill-flotta tal-karozzi ġodda tkun 120 g CO2/km. Għalhekk, il-Kummissjoni ddeċidiet li tipproponi qafas leġiżlattiv li jimplimenta “approċċ integrat” li bih tintlaħaq din il-mira sa l-2012, u li jiffoka fuq tnaqqis obbligatorju biex jintlaħaq l-għan ta’ 130 g CO2/km bħala medja għal-flotta tal-karozzi ġodda permezz ta’ titjib fit-teknoloġija ta’ vetturi motorizzati, u tnaqqis ieħor ta’ 10 g CO2/km, jew l-ekwivanti, jekk ikun meħtieġ mil-lat tekniku, permezz ta’ titjib teknoloġiku ieħor u b’aktar użu ta’ bijofjuwils. Il- problema fundamentali hija kif għandu jitfassal strument leġiżlattiv li jirrifletti l-prinċipji indikati mill-Kummissjoni fil-Komunikazzjonijiet tagħha msemmija hawn fuq. 2. GħANIJIET 2.1. L-għanijiet tal-politika Il-proposta ssegwi l-għanijiet ta' politika ġenerali li ġejjin: - Provvediment għal livell għoli ta' ħarsien ambjentali fl-Unjoni Ewropea u tikkontribwixxi biex jintlaħqu l-miri ta' Kjoto ta' l-UE, - It-titjib fis-sigurtà tal-provvista ta' l-Enerġija ta' l-UE, - It-trawwim tal-kompetittività ta' l-industrija Ewropea tal-karozzi u l-inkoraġġiment għar-riċerka f'teknoloġiji għall-konsum effiċjenti tal-fjuwil. L-għanijiet speċifiċi jkopru: - It-tnaqqis ta’ l-impatti tat-tibdil tal-klima u t-titjib ta’ l-effiċjenza tal-fjuwil tal-karozzi billi jintlaħaq valur medju ta' emissjonijiet ta' 130 g CO2/km għall-karozzi l-ġodda mibjugħa. L-għanijiet operattivi jinkludu: - It-tfassil ta’ qafas leġiżlattiv li jimplimenta l-mira għall-medja tal-flotta ta' karozzi ġodda u jassigura miri ta' tnaqqis sostenibbli li huma kompetittivament newtrali u soċjalment ġusti, li jkunu ġusti għad-diversità tal-manifatturi tal-karozzi Ewropej u jevitaw kwalunkwe tgħawwiġ mhux ġustifikat tal-kompetizzjoni bejn il-manifatturi tal-karozzi. Il-qafas leġiżlattiv se jkun kompatibbli ma' l-għan globali, jiġifieri li jintlaħqu l-miri ta' l-UE rigward Kjoto. 2.2. Konsistenza ma’ l-għanijiet orizzontali ta’ l-Unjoni Ewropea L-għanijiet tal-politika jippromwovu l-innovazzjoni u l-iżvilupp teknoloġiku, biex l-industrija Ewropea tkun tista’ tilħaq il-pożizzjoni ta’ quddiemnett fil-qasam tat-teknoloġiji ta’ l-effiċjenza tal-fjuwil fid-dawl ta’ l-iskarsezza taż-żejt u l-leġiżlazzjoni dwar l-effiċjenza tal-fjuwil f’pajjiżi oħra, jikkontribwixxu għall-aġenda ta' Tkabbir Ekonomiku u Impjiegi u jippromwovu impjiegi bi kwalifikazzjonijiet għolja fl-Ewropa. L-għanijiet tal-politika huma konsistenti ma’ l-Istrateġija Mġedda ta’ l-Iżvilupp Sostenibbli kif spjegata f’Ġunju 2006 mill-Kunsill Ewropew li, b’mod unanimu reġa’ kkonferma[2] li " b ’ konsistenza ma ’ l-istrateġija ta ’ l-UE dwar l-emissjonijiet ta ’ CO 2 minn vetturi għall-użu ħafif, il-medja ta' l-emissjonijiet ta ’ CO 2 mill-flotta tal-karozzi ġodda għandha tilħaq emissjonijiet ta ’ CO 2 ta ’ 140g/km (2008/09) u 120g/km (2012) ". 3. L-ALTERNATTIVI TA' POLITIKA 1. Mira uniformi: għall-medja ta’ karozzi mibjugħa fl-2012 minn kull manifattur, hemm stabbilit limitu komuni ta’ emissjonijiet ta’ CO2. Biex taħdem, din l-alternattiva għandha tkun ibbażata fuq mekkaniżmu ta’ skambju kummerċjali li jipprovdi l-flessibbiltà meħtieġa fid-dawl tad-diversità attwali fost il-portafolli tal-manifatturi tal-karozzi; 2. Kurva ta’ limitu bbażata fuq il-parametru ta’ l-utilità funzjoni lineari tipprovdi l-limitu ta’ CO2 bħala funzjoni ta’ l-utilità tal-vettura (massa jew pass). F’każ li tintuża l-massa, ikun meħtieġ li jittieħdu xi suppożizzjonijiet dwar l-iżvilupp fil-futur taż-Żieda Awtonoma tal-Massa (AMI – Automatic Mass Increase ) biex titqies l-evoluzzjoni tal-flotta. Ġew identifikati erba’ xenarji: 0%, 0.82%, 1.5% u 2.5% AMI kull sena. L-inklinazzjoni tal-funzjoni lineari ("% inklinazzjoni") taffettwa kif jinqasam il-piż bejn il-manifatturi u r-riżultat ambjentali; 3. Miri bbażati fuq il-perċentwali tat-tnaqqis: mill-manifatturi huwa meħtieġ tnaqqis fiss li jikkorrispondi għad-differenza bejn il-livell ta’ l-2006 li kien 160 g CO2/km u l-mira ta’ 130 g CO2/km għall-2012 (jiġifieri, madwar 19%), meta mqabbel mal-livelli tagħhom fl-2006. F’termini ta’ flessibbiltà, jiġu eżaminati l-alternattivi tat-teħid tal-medja tal-flotta fost il-manifatturi, bejn il-manifatturi (aggruppament) u l-iskambju kummerċjali bejn il-manifatturi. Għall-alternattivi kollha, abbażi ta’ l-istimi ta’ l-ispejjeż li jirriżultaw mill-istudju korrispondenti, jiġu kkunsidrati livelli ta’ primjums għall-emissjonijiet żejda (EPP) ta’ 7€/gramma, 10€/gramma, 25€/gramma, 95€/gramma u 150 €/gramma, inkluż il-possibbiltà ta’ żieda gradwali fil-livell ta’ primjums maż-żmien. 4. ANALIżI TA' L-IMPATTI 4.1. Impatti ekonomiċi L-impatt ekonomiku għas-soċjetà jiddependi l-aktar mill-miri definiti mill-Kummissjoni fil-Komunikazzjonijiet u valutazzjonijiet ta’ l-impatt preċedenti tagħha[3]. Anke jekk globalment, l-alternattiva li tinvolvi l-inqas spejjeż għall-manifatturi tkun ibbażata fuq l-Alternattiva Nru 2, b’inklinazzjoni ta’ 123%, iż-żieda fil-prezz għal kull karozza ma jvarjax ħafna meta jkun permess it-teħid tal-medja tal-flotta għal inklinazzjonijiet u alternattivi oħra. Għalhekk, fid-dawl ta’ għanijiet oħra, jistgħu jittieħdu alternattivi differenti minn dik li tkun l-aħjar mil-lat ta’ spejjeż. Rigward l- Alternattiva Nru 1 , mira uniformi ta’ 130 g CO2/km għal kulħadd tfisser li l-manifatturi tal-karozzi iżgħar isibuha eħfef biex jikkonformaw mill-manifatturi ta’ karozzi kbar. Din l-alternattiva tqajjem ċertu tħassib fir-rigward tad-diversità fost il-manifatturi tal-karozzi Ewropej u mil-lat kompetittiv ma hijiex newtrali, għaliex tippenalizza l-manifatturi tal-karozzi kbar mingħajr ma tagħti inċentiv biżżejjed lill-manifatturi tal-karozzi iżgħar biex ikomplu jnaqqsu l-emissjonijiet ta’ CO2 għal inqas minn 130 g/km fl-assenza ta' sistema ta' skambju kummerċjali. L- Alternattiva Nru 2 tagħti l-aktar distribuzzjoni uniformi, abbażi tal-bejgħ, [4] taż-żieda relattiva fil-prezzijiet tal-bejgħ għal kull manifattur, b’inklinazzjonijiet ta’ 74% sa 80% għall-massa, u 64% sa 68% għall-pass; l-aktar distribuzzjoni uniformi, abbażi ta ’ xejn , taż-żieda relattiva fil-prezzijiet tal-bejgħ għal kull manifattur tingħata għal inklinazzjonijiet ta’ bejn 39% u 47% għall-massa, u ta’ bejn 18% u 27% għall-pass (skond l-AMI). L-Alternattiva Nru 3 twassal għal medja aktar baxxa ta’ spejjeż minn dik ta’ l-Alternattivi Nru 1 u 2, u għal distribuzzjoni li tidher uniformi taż-żieda relattiva fil-prezzijiet tal-bejgħ għall-manifatturi kollha. Madankollu, din l-alternattiva tistaġna lill-manifatturi tal-karozzi żgħar fil-pożizzjoni li jokkupaw fis-suq attwalment, filwaqt li l-manifatturi tal-karozzi kbar ikunu jistgħu jilħqu l-mira tagħhom billi jwessgħu l-offerti tagħhom għas-suq. Barra minn hekk, twassal għal aktar spejjeż għall-imprendituri li jinvestu minn kmieni. L-iskambji kummerċjali jwasslu għal distribuzzjoni aktar uniformi taż-żidiet relattivi fil-prezzijiet, u għal inqas sensittività min-naħa tal-manifatturi għall-inklinazzjoni ta' l-Alternattiva Nru 2. Madankollu, il-likwidità tas-suq ma hijiex garantita u l-ispejjeż tat-tranżazzjonijiet x’aktarx li jkunu ogħla milli bl-aggruppament. 4.2. Impatti soċjali Fir-rigward ta’ l- impjiegi , jekk wieħed jassumi valuri ta’ l-elastiċità tal-prezzijiet għall-bejgħ ta’ karozzi ġodda ta’ bejn 0 u -1 (i.e. pjuttost riġidi), żieda ta’ 6% fil-prezz twassal għal tnaqqis ta’ inqas minn 6% fil-bejgħ – i.e. il-valur totali tal-bejgħ jiżdied bi ftit. Għalhekk, anqas bejgħ ta’ karozzi fl-UE mhux neċessarjament iwassal għal telf ta' impjiegi fl-industrija tal-karozzi, anzi jista’ jwassal għal żieda fl-impjiegi diretti skond liema perċentwali ta’ spejjeż żejda jikkorrispondi għal impjiegi ġodda. L-impatt dirett jidher li x’aktarx ikun relattivament marġinali. Barra minn hekk, maż-żmien, il-fornituri qed ikollhom rwol dejjem aktar importanti fil-katina tal-valur. Aktar ’il fuq fil-katina tal-forniment, il-prezzijiet ogħla għandhom jipproduċu effett moltiplikatur qawwi u parti minn dan għandu jsarraf f’aktar impjiegi. Iċ-ċaqliq tal-kapaċità tal-manifattura lil hinn mill-Ewropa bħala reazzjoni għaż-żieda ta’ l-ispejjeż jista jkun inkwetanti. Madankollu, il-manifatturi tal-karozzi għandhom it-tendenza li jallokaw il-faċilitajiet ta’ produzzjoni ġodda fis-swieq li l-vetturi jkunu destinati għalihom, u l-manifatturi kollha, kemm dawk domestiċi kif dawk barranin ikollhom jirrispettaw il-leġiżlazzjoni. F’termini ta’ ġustizzja soċjali , iż-żieda fil-prezz tal-bejgħ tal-vettura titpatta b’ferm aktar mill-ekonomija tal-fjuwil tul il-ħajja tal-vettura. Rigward kemm wieħed ikun jiflaħ jixtrihom, għall- Alternattiva Nru 1, iż-żieda relattiva fil-prezzijiet tal-bejgħ għall-vetturi żgħar hija kważi l-istess bħal dik għall-vetturi kbar, iżda xorta tibqa’ akbar minn dik għall-vetturi ta’ daqs medju. Għall-vetturi li jaħdmu bid-diżil, din il-kundizzjoni tintlaħaq bl- Alternattivi Nru 1 u 2 . Fil-livell tal-manifatturi, għall- Alternattiva Nru 2 , għal inklinazzjonijiet ta’ inqas minn 80%, sa 80% jew aktar tal-vetturi li jinbiegħu fl-Ewropa jiġu esposti għal żieda relattiva fil-prezzijiet tal-bejgħ medja għal kull manifattur li tkun taħt jew qrib il-valur medju. Rigward il-massa, jidher li hemm impatt ta’ inklinazzjoni ta’ aktar minn 70% fuq ċerti manifatturi ta’ karozzi żgħar. Fil-livell tal-vetturi, għal inklinazzjonijiet ta' inqas minn 60% u mingħajr it-teħid tal-medja tal-flotta/b’sussidji ta’ bejniethom, il-karozzi żgħar li jaħdmu bil-petrol għandhom żidiet relattivi fil-prezz tal-bejgħ li huma inqas minn dawk għal karozzi kbar u ta’ daqs medju li jaħdmu bil-petrol. Għall- Alternattiva Nru 3 , iż-żieda relattiva fil-prezz tal-bejgħ hija akbar għall-manifatturi ta’ karozzi żgħar/ħfief/ b’emissjoni ta’ CO2 baxxi, li żżid it-tħassib dwar kemm wieħed ikun jiflaħ jixtrihom u dwar l-aspett ta’ ġustizzja. 4.3. Impatti ambjentali Għall Alternattiva Nru 1 , peress li b’definizzjoni l-mira hija l-istess għall manifatturi kollha (130 gramma), ir-riżultati mil-lat ambjentali huma relatati mal-likwidità tas-suq u ma’ l-effiċjenza tal-mekkaniżmu ta’ konformità. Mhux faċli li wieħed jiddetermina jekk is-suq jiffunzjonax b'mod effikaċi i.e. jekk ikunx hemm biżżejjed krediti li jippermettu l-iskambji kummerċjali. Lil hinn mill-istrateġiji tas-suq, il-livell ta’ primjums se jkun kruċjali għall-effikaċja tas-sistema. Fil-każ ta’ l- Alternattiva Nru 2, “Parametru ta’ l-utilità”, l-ipoteżijiet dwar l-AMI huma kruċjali fid-definizzjoni tal-funzjoni lineari biex jiġi żgurat li l-mira ta’ 130 g CO2/km tintlaħaq bl-eżatt u mhux bin-nieqes jew biż-żejjed. Barra minn hekk, biex jiġi evitat il-ħolqien ta’ inċentiv għall-manifatturi biex iżidu l-massa (u b’hekk jitnaqqas l-obbligu tagħhom fir-rigward ta’ l-emissjonijiet ta’ CO2), l-inklinazzjoni ta’ funzjoni ta’ limitu bbażata fuq il-massa għandha tkun ta’ inqas minn 80%. Fil-każ ta’ l- Alternattiva Nru 3 , “perċentwali tat-tnaqqis”, skond l-ipoteżi li l-qagħda fis-suq tad-diversi manifatturi tibqa’ l-istess kemm f’termini ta’ segmentazzjoni kif ukoll f’termini tas-sehem mis-suq, il-ksib tar-riżultati mil-lat ambjentali se jkun relatat l-aktar mal-livell tal-primjums. Madankollu, fil-każ li s-suq ikun soġġett għall-bidliet kbar, il-manifatturi tal-karozzi jkunu jistgħu jissodisfaw l-obbliġi tagħhom fir-rigward ta' l-emissjonijiet ta' CO2 iżda l-mira globali ta' 130 g CO2/km ma tintlaħaqx. 4.3.1. Mekkaniżmu ta’ konformità: primjums u r-riżultati mil-lat ambjentali It-Tabella 1 tippreżenta l-impatt possibbli tad-diversi xenarji ta’ primjums magħżulin fuq l-industrija tal-karozzi b’mod ġenerali, bl-ipoteżi li l-mira ma tintlaħaqx b’medda ta’ bejn 1 u 10 g CO2/km.Tabella 2 - il-medja mistennija ta’ emissjonijiet ta’ CO2 tal-flotta għal livelli differenti ta’ primjum Tabella 1 – Ħlasijiet ta’ primjums annwali akkumulati (is-sors għaċ-ċifri tal-profitt: rapporti finanzjarji ta’ l-industrija) [pic] Tabella 2 - il-medja mistennija ta’ emissjonijiet ta’ CO2 tal-flotta għal livelli differenti ta’ primjum [pic] 5. TQABBIL TA' L-ALTERNATTIVI 5.1. Tqabbil tat-tliet alternattivi Għażla 1 Mira uniformi | Għażla 2 Approċċ ta’ utilità | Għażla 3 Perċentwali tat-tnaqqis | Tnaqqis ta’ CO2 | 624 tM ta' CO2 ekw. | 634 sa 638 tM ta’ CO2 ekw. | 626 tM ta' CO2 ekw. | Ir-relazzjoni nefqa-effikaċja[5] | 16 sa 46 €/tunnellata CO2 | 32 sa 40 €/tunnellata CO2 | 29 sa 34 €/tunnellata CO2 | Newtralità mil-lat kompetittiv/evitar ta’ tgħawwiġ tal-kompetizzjoni mhux ġustifikat | ( Il-produtturi ta’ vetturi b’emissjonijiet baxxi jirbħu, u dawk b’emissjonijiet għoljin jitilfu, peress li l-mira hija l-istess għal kollha | (/( Inklinazzjonijiet bejn 74% u 80% għall-massa u bejn 64% u 67% għall-pass jiksbu l-aktar distribuzzjoni uniformi, abbażi tal-bejgħ, ta’ żieda medja fil-prezzijiet tal-bejgħ. L-aktar distribuzzjoni abbażi ta’ xejn tinkiseb b’inklinazzjonijiet ta’ bejn 39% u 47% għall-massa u bejn 18% u 27% għall-pass. Għal-massa, skond l-ipoteżijiet li jintużaw biex titfassal il-kurva relatata ma’ l-evoluzzjoni tal-massa tal-flotta, il-kurva tista’ tirriżulta f’rekwiżiti ta’ tnaqqis għal inqas minn 130 g CO2/km | ( Il-manifatturi tal-vetturi żgħar jibqgħu staġnati fis-segment tas-suq attwali tagħhom, filwaqt li l-produtturi ta’ karozzi akbar jistgħu jew inaqqsu l-emissjonijiet ta’ CO2 mil-flotta attwali tagħhom inkella jkabbru l-bejgħ fis-segmenti żgħar u ta' daqs medju. | Ġustizzja soċjali | (/( L-alternattiva tiffavorixxi lill-produtturi ta’ vetturi ta’ daqs żgħajr jew medju/b'emissjonijiet baxxi, u b’hekk, il-vetturi li l-aktar jinbiegħu fl-Ewropa jibqgħu bi prezz li bih wieħed ikun jiflaħ jixtrihom Għal livell għoli ta’ teħid tal-medja tal-flotta/mingħajr sussidji ta’ bejniethom, il-karozzi żgħar li jaħdmu bil-petrol jistgħu jiffaċċaw żidiet relattivi tal-prezz ogħla. | (/( Għal inklinazzjonijiet ta’ inqas minn 80%, il-biċċa l-kbira tal-manifatturi prinċipali ta’ karozzi ta’ daqs żgħir/medju, li jirrapreżentaw 80% tal-bejgħ fis-suq, huma esposti għal żidiet fil-prezz tal-bejgħ inqas mill-medja. Rigward il-massa, jidher li hemm impatt ta’ inklinazzjoni ta’ aktar minn 70% fuq ċerti manifatturi ta’ karozzi żgħar. Fil-livell tal-vetturi, għal inklinazzjonijiet ta' inqas minn 60% u mingħajr it-teħid tal-medja tal-flotta/b’sussidji ta’ bejniethom, il-karozzi żgħar li jaħdmu bil-petrol għandhom żidiet relattivi fil-prezz tal-bejgħ li huma inqas minn dawk għal karozzi kbar u ta’ daqs medju li jaħdmu bil-petrol. | ( Minħabba li l-manifatturi kollha għandhom jagħmlu l-istess tnaqqis relattiv, il-manifatturi ta’ karozzi żgħar (li diġà għandhom emissjonijiet baxxi) jiffaċċaw spejjeż relattivament għoljin. | Sostenibbiltà/kompattibbiltà mal-miri Kjoto | (/( Peress li l-mira hija ta’ 130 g CO2/km għall-manifatturi kollha, l-ilħiq tagħha jkun jiddependi fuq jekk is-sistema ta’ skambju kummerċjali taħdimx bla xkiel jew le, u fuq il-livell ta’ penali finanzjarji. | (/( Għal inklinazzjonijiet inqas minn 80%, jiġu evitati l-inċentivi mhux mixtieqa għaż-żieda tal-massa. Madankollu, għal-massa, skond l-ipoteżijiet li jintużaw biex titfassal il-kurva relatata ma’ l-evoluzzjoni tal-massa tal-flotta, il-kurva tista’ tirriżulta li l-mira ta’ 130 g CO2/km ma tintlaħaqx. | (/( Ir-riżultati jiddependu fuq l-evoluzzjoni rispettiva tas-sehem mis-suq tad-diversi manifatturi, li ma tistax tiġi kkontrollata. | Ġustizzja rigward id-diversità tal-manifatturi Ewropej | ( Ara l-kumment dwar in-newtralità mil-lat kompetittiv | ( Approċċ favorevoli; il-formazzjoni ta’ aggruppamenti ssaħħaħ dan l-effett | ( Approċċ favorevoli; il-formazzjoni ta’ aggruppamenti ssaħħaħ dan l-effett | L-Alternattiva Nru 2 tidher li hi l-aktar waħda promettenti, soġġetta għal għadd ta’ riżervi dwar l-ipoteżijiet bażi għat-tfassil tal-kurva, ta’ l-inklinazzjoni tagħha, kif ukoll il-funzjoni tal-parametru ta’ utilità magħżul. 5.2. Parametru ta’ utilità (Alternattiva Nru 2) Il-massa | Il- pass | Id-Diskussjoni | Miżura tajba ta’ utilità | = | + | Il-massa tintuża bħala varjabbli ta' sostituzzjoni għal parametri oħra ta' utilità, bħad-daqs tal-vettura jew xi karatteristiċi speċjali. Il-pass huwa relatat direttament ma’ l-utilità (pereżempju karozza tal-familja fil-konfront ma’ karozza żgħira għall-użu fl-ibliet). | Disponibbiltà tad-dejta | ++ | =/- | Id-dejta dwar il-massa hija disponibbli u tista' tiġi kkomunikata faċilment. Għadu ma ġiex notifikat il-pass, definit bħala l-erja interna ta’ bejn ir-roti. Id-dejta dwar il-pass, definit bħala l-erja totali (it-tul moltiplikat bil-wisa’, magħrufa wkoll bħala l-pan area) hija disponibbli iżda għadha ma ġietx notifikata. | Impatt fuq il-manifatturi | = | = | F’termini ta’ żidiet relattivi fil-prezz għall-manifatturi, iż-żewġ parametri għandhom impatt jixxiebaħ. Il-massa toffri distribuzzjoni tal-piż aqwa bejn il-manifatturi kollha. Il-pass jiffavorixxi xi ftit aktar lill-manifatturi ta’ karożżi żgħar. | Fehim | + | =/- | Il-pass definit bħala l-erja bejn l-erba’ roti huwa aktar diffiċli biex jinftihem. | Prevenzjoni ta’ effetti mhux mixtieqa/manipulazzjoni | - | = | Prevenzjoni ta’ effetti mhux mixtieqa ta’ żieda fil-massa billi tintgħażel inklinazzjoni ta’ inqas minn 80%. Il-pass jista’ jiġi manipulat inqas. | Kompattibbiltà internazzjonali | + | = | Il-massa tintuża għall-karozzi tal-passiġġieri fiċ-Ċina u l-Ġappun, filwaqt li l-pass jintuża għal trakkijiet ħfief fl-Istati Uniti. | Possibbiltà tat-tekniki kollha ta’ tnaqqis rilevanti | --/- | ++ | It-tnaqqis tal-massa jippermetti t-tnaqqis ta’ emissjonijiet ta’ CO2. Jekk il-kurva tkun ibbażata fuq il-massa, parti mill-potenzjal ta’ “tnaqqis” jinqered. Dan ikun jiddependi mill-inklinazzjoni tal-kurva. | Il-konklużjonijiet preliminari jiffavorixxu sistema abbażi tal-massa, basta jiġu evitati l-effetti mhux mixtieqa u titqies l-evoluzzjoni ta' l-AMI fil-futur. 5.3. Valutazzjoni ta’ inklinazzjonijiet differenti fid-dawl ta’ l-għanijiet operattivi L- orħos soluzzjoni hi l-alternattiva ta’ kurva b’inklinazzjoni ta’ 123%, li biha, l-isforz tal-karozzi ż-żgħar ikun akbar minn dak tal-karozzi l-kbar - għaliex "globalment", hija orħos li ssir fuq il-karozzi ż-żgħar, anke jekk jistgħu jinqalgħu problemi dwar kemm wieħed ikun jiflaħ jixtrihom. F’termini assoluti, il-varjazzjonijiet tal-prezzijiet fir-rigward ta’ l-inklinazzjonijiet differenti huma żgħar, u għalhekk, kriterji oħra jistgħu jiġġustifikaw inklinazzjonijiet differenti. F’termini ta’ newtralità mil-lat ta’ kompetittività, l-aktar distribuzzjoni uniformi, abbażi tal-bejgħ , taż-żieda relattiva fil-prezzijiet tal-bejgħ għal kull manifattur tinkiseb għal inklinazzjonijiet ta’ bejn 74% u 80% għall-massa, u ta’ bejn 64% u 68% għall-pass (skond l-ipoteżijiet li jittieħdu dwar l-AMI). L-aktar distribuzzjoni uniformi, abbażi ta ’ xejn , taż-żieda relattiva fil-prezzijiet tal-bejgħ għal kull manifattur tingħata għal inklinazzjonijiet ta’ bejn 39% u 47% għall-massa, u ta’ bejn 18% u 27% għall-pass (skond l-ipoteżijiet li jittieħdu dwar l-AMI). Għal dak li għandu x’jaqsam mas- Sostenibbilità , l-inċentivi mhux mixtieqa relatati mal-massa ma jintużawx għal inklinazzjonijiet ta' inqas minn 80% u l-ipoteżijiet dwar l-AMI huma kruċjali biex il-mira ta' 130 g CO2/km tintlaħaq bl-eżatt. Għall- Ġustizzja soċjali , għal inklinazzjonijiet ta’ inqas minn 80%, il-manifatturi prinċipali ta’ karozzi ta’ daqs żgħir/medju li jirrappreżentaw 80% tal-bejgħ fis-suq huma esposti għal żidiet fil-preżż tal-bejgħ inqas mill-medja. Rigward il-massa, jidher li hemm impatt ta’ 70% fuq ċerti manifatturi ta’ karozzi żgħar. Fil-livell tal-vetturi, għal inklinazzjonijiet ta' inqas minn 60% u mingħajr it-teħid tal-medja tal-flotta/b’sussidji ta’ bejniethom, il-karozzi żgħar li jaħdmu bil-petrol għandhom żidiet relattivi fil-prezz tal-bejgħ li huma inqas minn dawk għal karozzi kbar u ta’ daqs medju li jaħdmu bil-petrol. Id- diversità fost il-manifatturi titqies permezz tan-newtralità mil-lat kompetittiv u billi jiġu permessi l-aggruppamenti. Abbażi ta’ analiżi preliminari, l-applikazzjoni ta’ dawn il-kriterji għandha tindika li biex jintlaħaq bilanċ bejniethom, ikun jaqbel li f’dan l-istadju tintuża medda ta’ inklinazzjonijiet ta’ bejn 50% u 80%. 6. MONITORAġġ U VALUTAZZJONI Il-proċeduri ta’ monitoraġġ u ta’ valutazzjoni jistgħu jiġu bbażati fuq żewġ sorsi ta’ dejta, u l-amministrazzjoni tagħhom tkun f’idejn il-Kummissjoni. L-Istati Membri jibqgħu jirrapurtaw id-dejta (kif sar skond id-Deċiżjoni 1753/2000/KE) Il-manifatturi jistgħu jintalbu jirrappurtaw id-dejta tagħhom ukoll. [1] COM(2007) 19, 07.02.2007 u COM(2007) 22, 07.02.2007 [2] L-Istrateġija Mġedda ta' l-UE għal Żvilupp Sostenibbli , Ġunju 2006 [3] CO2 u l-karozzi: SEC(2007) 60, 07.02.2007; CARS21: SEC(2007) 77, 22.03.2007 [4] Għajr għall-Porsche u s-Subaru, fid-dawl ta’ l-ispeċifiċitajiet tal-flotta tagħhom – li jrendu l-ottimizzazzjoni bla sens [5] Il-kalkoli tar-relazzjoni bejn in-nefqa u l-effikaċja huma bbażati fuq il-perjodu 2006-2020